Държавен вестник, бр. 32, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  32
Техническото звено за проектно финанси­
ране към Министерския съвет на Република 
Италия със седалище: Виа делла Мерчеде 9, 
00187 Рим, представлявано от г-н Манфредо 
Паулучи де Калболи, Координатор,
наричан по-долу: „Член“, 
от двадесет и втора страна,
наричани по-долу „Членове“,
Като се има предвид, че:
(1) С оглед на осигуряването на помощ за 
Комисията, съответните субекти в държавите 
членки и някои други субекти от други държави 
при развиването на капацитета на публичния 
сектор за изпълнение на проекти и програми 
на публично-частни партньорства („ПЧП“), 
подобряването на планирането на ПЧП и 
оказването на принос за разпространяване на 
най-добри практики между страните и регио­
ните, Банката, Комисията и другите Членове, 
подписали този Меморандум, се договарят да 
формират и изградят общоевропейски експер­
тен център по въпросите на ПЧП;
(2) На този експертен център се възлага да 
обменя, събира, синтезира, анализира и раз­
пространява информация и ноу-хау, свързани 
с най-добрите практики на ПЧП в публичния 
сектор, и когато е необходимо и поискано, 
да осигурява политическа, програмна, из­
граждаща капацитет подкрепа за публичния 
сектор в съответствие с Устава на Банката, 
компетенциите на Комисията и Членовете, 
съответните правила на законодателството 
на Общността и решението на Управителния 
комитет, определен в съответствие с Член 5 
Б от този Меморандум;
(3) Банката, Комисията и Министерството 
на финансите съответно се споразумяха да 
създадат съвместна инициатива за помощ, 
която да се нарича Европейски експертен цен­
тър за ПЧП („ЕРЕС“) и да отворят същия за 
членство за някои организации, принадлежащи 
към или финансирани от публичния сектор в 
съответствие с разпоредбите, заложени по-долу;
(4) Като насърчава водещите практики в 
използването на ПЧП, ЕРЕС ще допринася 
за укрепване на европейската инфраструкту­
ра и наред с другото на трансевропейските 
мрежи и ще засилва конкурентоспособността 
на икономиката на ЕС; и
(5) Банката се съгласи да изгради и интегри­
ра ЕРЕС в рамките на своята организационна 
структура, както е описано по-долу.
Член 1
Създаване и Общи цели на ЕРЕС
(1) С настоящото ЕРЕС се създава от 
Банката и Комисията, а другите Членове, 
подписали този Меморандум, участват в 
него в съответствие с условията, изложени в 
Меморандума.
(2) Общата цел на ЕРЕС е да оказва подкрепа 
и да подпомага своите Членове в развитието 
на способностите и капацитета, необходими 
на публичния сектор, за да формулира, уп­
равлява и/или изпълнява своите политики и 
програми за ПЧП в съответствие с най-добрата 
пазарна практика. За да се избегне съмнение, 
ЕРЕС няма да предоставя финансова помощ 
на своите Членове.
(3) Дейностите на ЕРЕС са:
а) да изгради мрежа за споделяне, събира­
не, синтезиране, анализиране и разпростра­
нение на информация и ноу-хау за водещите 
практики в областта на ПЧП, по-специално 
по отношение на изработване на проекти за 
ПЧП и финансиране, управление и контрол 
на проекти и програми за ПЧП от името на 
своите Членове;
б) да осигурява, по молба на който и да било 
от своите Членове, подкрепа в определянето 
и/или управлението, и/или изпълнението на 
политики и програми за ПЧП на тези Членове;
в) да организира или да допринася за 
организацията на професионални срещи за 
реализация на общата цел и да осигурява 
форум за дискусия между Членовете му и 
други заинтересовани страни;
г) да предоставя и предлага за одобрение 
от Управителния комитет на политическа и 
програмна подкрепа за Комисията; когато 
това е подходящо, ЕРЕС ще си сътрудничи 
с Комисията в контекста на нейните цели 
и отговорности за подкрепа и развитие на 
програми за ПЧП;
д) да управлява средствата, предоставени 
му от Членовете или от държавни, регионални 
или федерални органи, с които те са свърза­
ни, за изпълнение на общите цели на ЕРЕС;
е) каквито и да било други задачи или 
предоставянето на каквато и да било друга 
подкрепа, която по преценка на Управителния 
комитет се счита за необходима за реализа­
цията на общата цел на ЕРЕС.
(4) В съответствие с приоритетите, опре­
делени в решение на Управителния комитет, 
ЕРЕС по правило осъществява задачите си 
без преки разходи за своите Членове. Когато 
специфичното естество и стойност на под­
крепата, поискана от даден Член, оправдава 
това, Управителният комитет може да реши 
предоставянето на тази подкрепа да бъде 
предмет на заплащане на такса, която по­
крива разходите, или на каквото и да било 
друго финансово споразумение, одобрено от 
Управителния комитет.
(5) За да се избегне съмнение, ЕРЕС няма да 
представлява самостоятелно юридическо лице.
Член 2
Членство
(1) В допълнение към Банката, Комисията 
и другите Членове, подписали този Меморан­
дум, членството в ЕРЕС се ограничава до:
– субекти, които принадлежат към пуб­
личния сектор или се финансират от него 
(включително и ПЧП, създадени от публичния 
сектор), чиято роля и функции са да развиват 
политиката и програмите по отношение на